Obra-kontratuen administrazio-klausula partikularren agiria

Prozedura irekia

##### 4.5.- Desgaitasuna duten pertsonen gizarteratze eta laneratzea, eta desgaitasuna duten pertsonen kopuru edo ehuneko zehatz bat kontratatzeko betebeharra: LANBIDE Euskal Enplegu Zerbitzua erakunde autonomoa. 4.6.- Datuen babesa: Datuak Babesteko Euskal Bulegoa.

##### 4.7.- Lehiaren defentsa: Lehiaren Euskal Agintaritza.

#### 5.- LIZITAZIOAREN OINARRIZKO AURREKONTUA, KREDITUA EGOTEA, AURRETIKO IZAPIDETZEA ETA BALIO ZENBATETSIA

##### 5.1.- Kontratuaren lizitazioaren oinarrizko aurrekontua kontratuaren klausula espezifikoen 3.1 klausulan agertzen da, eta urteka eta sortaka banatuta dago, hala badagokio, klausula horretan ezarritakoaren arabera. 5.2.- Kontratuaren klausula espezifikoen 3.2 klausulan adierazitako aurrekontu-aplikazioan, behar besteko kreditua dago kontratuak eragindako betebeharrei erantzuteko. 5.3.- Espedienteak aurretiko izapidetzea behar badu, kontratuaren klausula espezifikoen 3.3 klausularen arabera, kontratua adjudikatzeko kreditu egoki eta nahikoa egon behar da dagokion ekitaldi ekonomikoan. 5.4.- Balio zenbatetsia kontratuaren klausula espezifikoen 4. klausulan agertzen da.

#### 6.- KONTRATUAREN PREZIOA

##### 6.1.- Kontratuaren klausula espezifikoen 5.1 klausulak azaltzen badu prezioa zehazteko sistema hautatutako eskaintzatik ateratzen diren unitate-prezioena dela, prezioa ateratzeko honako kontzeptu hauek batuko dira: adjudikaziodunak eskainitako egikaritze materialaren aurrekontua eta egikaritze materialaren aurrekontuari proiektuan adierazita dagoen gastu orokorren ehunekoa eta mozkin industrialaren % 6 aplikatzearen emaitza.

Eskainitako egikaritze materialaren aurrekontua ateratzeko, batuketa hau egingo da: obra- unitate bakoitzaren kopuruko produktuak bider unitate-prezioa gehi honenbesteko finko bateko partidak, halakorik badago. Honenbesteko finko bateko partidei dagokienez, osorik ordaindu beharreko honenbesteko finko bateko partiden prezioak adjudikaziodunak eskainitako horiek izango dira; justifikatu beharreko honenbesteko finko bateko partiden prezioak proiektuan agertzen diren prezioak izango dira, kalterik egin gabe egin beharreko neurketen emaitzari.

##### 6.2.- Kontratuaren klausula espezifikoen 5.1 klausulak ezartzen badu prezioa zehazteko sistema adjudikazio-koefizientea aplikatuz ateratzen diren unitate-prezioena dela, prezioa honela aterako da: koefiziente hori aplikatuko zaio prezio bakoitzari, ziurtagirietan kobratu beharreko kopuruak ezartzeko modu gisa. 6.3.- Kontratuaren klausula espezifikoen 5.1 klausulak ezartzen badu prezioa zehazteko sistema honenbesteko finko baten araberakoa dela, kontratuaren prezioa adjudikaziodunak eskainitako prezio osoa izango da, bazter utzita klausula horretan sistema horretatik salbuetsi diren obraren unitate edo zatiak, unitate-preziotan ordainduko direnak. Salbuespen horri kalterik egin gabe, prezioa itxia dela ulertuko da SPKLren 241. artikuluan eta kontratuaren klausula espezifikoen 5.1 klausulan xedatuta dagoenaren arabera. 6.4.- Kontratuaren prezioa adjudikazio-ebazpenean zehaztuko da, BEZa partida independente gisa aipaturik, eta, behar izanez gero, urte anitzeko banaketa ere.

Kontratuaren prezioan, zerga, tasa eta kanon aplikagarri guztiak sartuta daude, bai eta kontratuaren baldintzak betetzeak dakarren beste edozein gastu ere.

#### 7.- PREZIOAK BERRIKUSTEA

Prezioak berrikusi daitezke baldin eta kontratuaren klausula espezifikoen 5.4 klausulan hala jasota badago, eta klausula horretan azaltzen den formula aplikatu beharko da.

OHARRA: 2022an prezioak berrikusi daitezke, martxoaren 1eko 3/2022 Errege Lege Dekretuaren II. Tituluan adierazitako inguruabarren arabera [3/2022 Errege Lege Dekretua, martxoaren 1ekoa, Salgaien errepideko garraioaren jasangarritasuna eta logistika-katearen funtzionamendua hobetzeko neurriena, 2020ko uztailaren 15eko (EB) 2020/1057

20

Esp. zk.: